اولدوغو بیر چوخ یئرلرده اونو سارایا دعوت ائتمیشلر. بونلاردان میصر حاکیمی ابراهیم بیگی، ایران شاهی فتحعلی شاه قاجار ی، تورکیه سولطانی محمودو و باشقالارینی گؤسترمک اولار. اولدوغو سارای‌لاردا موذاکیره و صؤحبت‌لرده ایشتیراک ائدن شیروانی همیشه‌لیک بورادا قالماق دعوت‌لرینه نزاکتله ردّ جاوابی وئریر. شیروانی همیشه ماجرالار و محرومیت‌لرله دولو سیاح حیاتینی سارایداکی راحات حیاتدان اوستون توتور. زین‌العابدین عئینی زاماندا شاعیر اولموش و تمکین تخلوصو ایله شعرلر یازمیشدیر. همین شعرلر اونون سیاحتنامه‌لرینه سپه‌لنمیش و الیازماسی تهران مرکزی کیتابخاناسیندا ساخلانان  "دیوان "یندا توپلانمیشدیر. بو نادیر شخصیتین دیگر اثرلری نین الیازمالاری بریتانیا موزه‌سینده، پاریس میلّی کیتابخاناسیندا، سان‌-پترزبورقدا و ایراندا ساخلانیر.